Keskustelu:Chris Mullin

message: Tällainen vertaisarviointiin, horisontissa siintää HA. Kielenhuoltoa kaivataan, koska teksti särähtelee ajoittain omaankin silmään. Tilastot teen, kun jaksan. Muuta kehitettävää? Harkinnassa oli tehdä Larry Birdin kaltainen Merkitys-kappale, mutta jälkeenpäin ajattelin, ettei kyseessä ollut kuitenkaan yhtä merkittävä urheilija. Tunnustuksista voinee kertoa jotain Yksityiselämä-kappaleessa?--Bodiroga (keskustelu) 15. tammikuuta 2014 kello 23.40 (EET)
replies: text: Lukematta kommenttina: tunnustukset voinee listata saavutukset-osiossa. Ei ne liity yksityiselämään (ellei sitten saanut tunnustuksia jostain kyläyhdistystoiminnasta, mitä hieman epäilen). --PtG (keskustelu) 16. tammikuuta 2014 kello 00.16 (EET)
replies: text: :Ajattelin uudelleennimetä koko kappaleen, jos lähden tunnustuksista kirjoittamaan. Tähän malliin. Mutta kielenhuoltoa, jos viitsit katsoa. Ettekös sinä Tanár ole yleensä kärsivällisesti penkoneet artikkelejani läpi?--Bodiroga (keskustelu) 16. tammikuuta 2014 kello 00.23 (EET)
replies: text: ::Kävin hieman kielenhuoltoa, eli korjasin muutamia virheitä ja tiivistin kerrontaa. Mutta totuuden nimissä, vaikka olenkin innokas kielenhuoltaja, Tanár tekee sillä saralla huomattavasti parempaa jälkeä. --PtG (keskustelu) 16. tammikuuta 2014 kello 19.00 (EET)

text: Aloituksessa pistää silmään, että Mullin määritellään uransa lopettaneeksi koripalloilijaksi. Mitä hän tekee nyt? Tyyli on ajoittain yksityiskohtia hinkkaavaa ja legendaa rakentavaa, korostetaan miten kohdehenkilö päätyi juuri tiettyyn ratkaisuun useista vaihtoehdoista. Hieman napakampi esitystapa olisi ehkä hyväksi. Yksittäisen typon ja pronominin korjasin kielenhuoltona. Siltä kannalta teksti kannattaa tosiaan käydä läpi.--Juha Kämäräinen (keskustelu) 16. tammikuuta 2014 kello 16.07 (EET)
replies: text: :En nyt ihan näe tuota Juha Kämäräisen kritiikkiä legendan rakentamisesta. Omasta mielestäni tämä on aika neutraalisti kerrottu urheilijakuvaus. Muutama ajatus tuli itsellenikin mieleen: 1) NBA-uran alussa on kohta "Seuraavalla kaudella joukkueen valmentaja pakotti Mullinin alkoholivieroitukseen". Tämä tulee jollain tavalla ihan puskista lukijalle, sillä missään ei ole "varoitusta" asiasta. Vaikka alkoholismi on osittain yksityiselämän asia, niin silloin kun se liittyy keskeisesti uraan, asiasta kannattaisi uraosiossa jo mainita jotain (esimerkiksi selventää tuossa kohdassa asiaa: peliotteet kärsinyt, elämä luisumassa tjsp, miten siis alkoholin käyttö näkyi pelaajan urassa, joku syy vieroitukseen laittamisellekin todennäköisesti oli). 2) Uran loppukin tulee vähän puskista. Ensin kerrotaan siitä, että Mullin koki sääntömuutosten auttavan häntä, mutta sitten ura loppuikin. Miksi lopetti? Eikö saanut sopimusta, joku muu syy? --PtG (keskustelu) 16. tammikuuta 2014 kello 19.00 (EET)
replies: text: ::Olen yrittänyt pitää tekstin neutraalina, mutta jos sieltä löytyy epäneutraalia kerrontaa, joka ei perustu lähteisiinkään, niin tähän vaan reippaasti lainaus kohdasta. Tiedostin PtG:n esittämät kohdat jo kirjoittaessa artikkelia. Kohtaa 1 koitan taustoittaa vielä enemmän artikkeliin, koska käsittääkseni tämä oli tosiaan käännekohta uralla. Uran lopetuksesta en löytänyt mitään virallista uutista, vaikka yleensä näistä on järjestetty jopa ihan tiedotustilaisuuksia. Käyn nettiä vielä läpi tältä osin, jos löytyisi taustaa lisää.--Bodiroga (keskustelu) 16. tammikuuta 2014 kello 19.10 (EET)

text: ::Pohjustin alkoholismia hieman ja otin tuon kohdan 2 ongelmakohdan kokonaan pois, koska en löytänyt mitään tekstiä uran päätöksestä. Sinistän vielä ehkä muutaman keskeisen artikkelin.--Bodiroga (keskustelu) 20. tammikuuta 2014 kello 23.53 (EET)
Katsoin kielen läpi. Ei mitään erityistä huomautettavaa, äänestykseen vain.--Tanár 18. helmikuuta 2014 kello 21.38 (EET)
</div>
thread_title:  Vertaisarviointi